Үрге күл

Үрге күл (, ) — Канада һәм АҠШ сигендәге күл, Бөйөк күлдәрҙең береһе.

 География 
Майҙаны — 82,7 мең км². Майҙаны буйынса донъялағы иң ҙур сөсө күл
Диңгеҙ кимәленән бейеклеге 183 м. Максималь тәрәнлеге — 406 м, күләме — 11,6 мең км³. Яр буйы ныҡ йырғыланған, иң ҙур ҡултыҡтары — Кивино, Уайтфиш. Иң ҙур утрауҙары: Айл-Ройал, Мадлен, Мишипикотен һәм Апосл утрауҙары. Төньяҡта ярҙары бейек (400 метрға тиклем) һәм ҡаялы, ә көньяҡта — башлыса уйһыулы һәм ҡомло.

Күл майҙаны менән бергә бассейнының майҙаны 207,2 мең км² тәшкил итә. Күлдең ҙур ҡушылдыҡтары юҡ. Күлдән сыҡҡан Сент-Мэрис йылғаһы аша Гурон менән тоташа. Күлдәге һыу һалҡын һәм үтә күренмәле. Яр буйы зонаһы уртаса декабрь башынан апрель аҙағына ҡәҙәр боҙ менән ҡапланған.

Үрге күл АҠШ-тың Миннесота, Висконсин һәм Мичиган штаттарының һәм Канаданың Онтарио провинцияһының яр буйҙарын йыуа.

Төп порттары: Дулут, Сьюпириор, Ашленд (барыһы ла — АҠШ), Тандер-Бей (Канада).

 Иҫкәрмәләр 

 Һылтанмалар 
 International Lake Superior Board of Control 
 EPA’s Great Lakes Atlas

Категория:Бөйөк күлдәр
Категория:АҠШ күлдәре
Категория:Сик буйы күлдәре
Категория:Канада күлдәре